Rikunarita-ORG/Wikinium huggingface dataset:
# بێڵ ڵابس

| بێڵ ڵابس |
| --- |
|  |
| بەشێکە لە | Alcatel-Lucent |
| پیشەسازی | تەکنۆلۆژیای زانیاری، software industry، کۆڵینەوە |
| دامەزران | ١ی کانوونی دووەمی ١٩٢٥ |
| ناو بە زمانی فەرمی | Bell Labs |
| کارە کۆکراوەکان | مۆزەخانەی ھونەری مۆدێرن |
| ناونراوە لەدوای | ئەلێکساندەر گراھام بێڵ |
| دامەزرێنەر | ئەلێکساندەر گراھام بێڵ |
| ڕێبەر | Frank B. Jewett، Oliver Ellsworth Buckley، Mervin Joe Kelly |
| وڵات | ویلایەتە یەکگرتووەکانی ئەمریکا |
| پۆتانی شوێن | ٤٠°٤١′٠″N ٧٤°٢٤′١″W |
| دۆخی یاسایی | کۆمپانیای سنوورداری تایبەت |
| خاوەن | نۆکیا |
| بەشێکە لە کۆمپانیای | نۆکیا |
| خاوەنی | Rat Ice |
| شوێنی بارەگاکان | Murray Hill |
| خەڵاتەکان | National Medal of Technology and Innovation، Technical Grammy Award |
| IPv4 routing prefix | 12.0.0.0/8 |
| ناونیشانی شەقام | Mountain Avenue 600 |
| وێبگە |  |
|  |
| لە ویکیدراوە دەستکاریی زانیارییەکان بکە  |

**نۆکیا بێڵ ڵابس**، کە بە گشتی وەک **بێڵ ڵابس** ناسراوە، کۆمپانیایەکی توێژینەوە و گەشەپێدانی پیشەسازیی ئەمریکییە کە لەلایەن کۆمپانیای تەکنەلۆژیی فینلەندی نۆکیاوە خاوەندارێتی دەکرێت. بارەگای سەرەکیی لە مۆرەی ھیڵ، نیوجێرزییە، و کۆمپانیاکە چەندین تاقیگەی لە ویلایەتە یەکگرتووەکان و سەرانسەری جیھاندا بەڕێوەدەبات.

وەک لقێکی پێشووی کۆمپانیای تەلەفۆن و تەلەگرافی ئەمریکی (ئەی تی ئاند تی)، بێڵ ڵابس و توێژەرەکانی شانازیی پەرەپێدانی ئەستێرەناسیی ڕادیۆیی، ترانزیستەر، لەیزەر، خانەی فۆتۆڤۆڵتایک، ئامێری بارگە-ھاوپێچکراو (سی سی دی)، تیۆریی زانیاری، سیستەمی کارپێکەریی یوونیکس، و زمانە پرۆگرامسازییەکانی بی، سی، سی++، ئێس، سنۆبۆڵ، ئەی دەبلیوو کەی، ئەی ئێم پی ئێڵ، و ئەوانی تریان پێ دراوە، بە درێژاییی سەدەی ٢٠. یازدە خەڵاتی نۆبڵ و پێنج خەڵاتی تیورینگ بۆ ئەو کارانە بەخشراون کە لە تاقیگەکانی بێڵدا تەواو کراون.

بێڵ ڵابس بنەچەکەی لە ڕێکخستنی کۆمپانیایی ئاڵۆزی کۆمەڵەی تەلەفۆنی سیستەمی بێڵدا بوو. تاقیگەکە لە کۆتاییی سەدەی ١٩دا وەک بەشی ئەندازیاریی وێستەرن ئێلەکتریک دەستی بە کار کرد، و دەکەوتە ٤٦٣ شەقامی وێست لە شاری نیویۆرک. دوای چەندین ساڵ لە پێشخستنی داھێنانەکانی دوورپەیوەندی، بەشەکە لە ساڵی ١٩٢٥دا کرا بە تاقیگەکانی بێڵ تەلەفۆن و خرایە ژێر خاوەندارێتیی ھاوبەشی وێستەرن ئێلەکتریک و کۆمپانیای تەلەفۆن و تەلەگرافی ئەمریکییەوە. لە دەیەی ١٩٦٠دا، تاقیگە و بارەگای سەرەکیی کۆمپانیاکە گواسترانەوە بۆ مۆرەی ھیڵ، نیوجێرزی. دەرچووانی لەم ماوەیەدا ڕیزێکی فراوان لە زانایان و ئەندازیارانی ناسراوی جیھانی لەخۆدەگرن.

لەگەڵ ھەڵوەشاندنەوەی سیستەمی بێڵدا، بێڵ ڵابس لە ساڵی ١٩٨٤ بووە لقێکی ئەی تی ئاند تی تەکنەلۆجیس، کە بووە ھۆی دابەزینێکی بەرچاوی بوودجەکەی. لە ساڵی ١٩٩٦دا، ئەی تی ئاند تی، ئەی تی ئاند تی تەکنەلۆجیسی جیاکردەوە، کە ناوی گۆڕدرا بۆ لوسێنت تەکنەلۆجیس، و شوێنی مۆرەی ھیڵی بۆ بارەگای سەرەکی بەکارھێنا. تاقیگەکانی بێڵ دابەش کرا و ئەی تی ئاند تی بەشەکانی وەک تاقیگەکانی ئەی تی ئاند تی ھێشتەوە. لە ساڵی ٢٠٠٦دا، لوسێنت لەگەڵ کۆمپانیای دوورپەیوەندیی فەرەنسی ئەلکاتێلدا یەکی گرت بۆ پێکھێنانی ئەلکاتێل-لوسێنت، کە لە ساڵی ٢٠١٦ لەلایەن نۆکیاوە کڕدرا.

## سەرچاوەکان

* دەروازەی ویلایەتە یەکگرتووەکانی ئەمریکا
* دەروازەی کۆمپانیا